योग प्राणायाम करने वाला व्यक्ति निरोगी रहता है: वधवा
गुहला चीका| पतंजलीयोग पीठ हरिद्वार की शाखा चीका की ओर से स्थानीय इंडस्ट्रीयल एरिया के पार्क में पांच दिवसीय योग शिविर का शुभारंभ किया गया। पहले दिन के शिविर का शुभारंभ समाज सेवी डाॅ. राम लाल वधवा ने दीप प्रज्ज्वलित कर किया। इस मौके पर मौजूद साधकों को संबोधित करते डाॅ. वधवा ने कहा कि योग प्राणायाम करने वाला व्यक्ति कभी रोगी नहीं हो सकता। इसलिए हमें प्रात:काल हर रोज एक घंटा योग अवश्य करना चाहिए। शिविर के संचालक पतंजली के जिला प्रभारी मास्टर हरिओम ने ओम के उच्चारण से प्राणायाम शुरू करवाया। उन्होंने प्राणायामों का महत्व बताते हुए कहा कि हम हर रोज दस दस मिनट कपालभति एवं अनुलोम विलोम प्राणायाम अवश्य करने चाहिए। मौके पर तहसील प्रभारी चरणदास गुप्ता, जयभगवान, सोहन लाल, ईश्वर सिंगला, प्रकाश गोयल, गुरमीत सिंह, सत्यवान, लीला राम, रामकिशन, कश्मीरी लाल, रेखा, गीता, सुनिता सहित दर्जनों साधकों ने योग शिविर का लाभ उठाया।
hin_Deva hin_Deva